امریکا قوشمه ایالتلری دولت باشلیغی دونالد ترامپ بیلن چین دولت باشلیغی شی جینپینگ نینگ جاپانده بولیب اوته دیگن G20 جلسه سیده اوچره شیش لری نینگ ممکن ایکن لیگی بیلدیریلدی.
دونالد ترامپ نینگ اقتصاد بوییچه مصلحتچیسی لری کودلو، جون آیی نینگ آخریده جاپانده بولیب اوته دیگن G20 جلسه سیده ترامپ بیلن شی جینپینگ نینگ اوچره شووی نینگ ممکن ایکن لیگینی ایتدی.
امریکاده فوکس نیوزده بیر پروگرام گه قتنشگن لری کودلو، امریکا قوشمه ایالتلری بیلن چین اورته سیده گی اقتصادی کیلیشوو مذاکره لرینی بهالندیردی.
ایککی مملکت مسؤللری اورته سیده اوچره شوولرنینگ دوام ایتیب تورگن لیگی گه تماس قیلگن کودلو، "جاپانده گی G20 جلسه سیگه کتته احتمال ایککی دولت باشلیغی اوچره شه دی" دیدی.
G20 جلسه سی جاپان نینگ اوساکا شهریده 28-29 جون کونلری بولیب اوته دی.
امریکا قوشمه ایالتلری بیلن چین اورته سیده دوام ایتیب تورگن تجاری مذاکره لر سونگی مرته جمعه کونی آق اویده ملاقات بولرکن بیراق بیر نتیجه قولگه کیریتلمه گن ایدی.
امریکا قوشمه ایالتلری دولت باشلیغی دونالد ترامپ، تویتیر آدرسیدن یازگن پیامیده، "شی جینپینگ بیلن مناسبتیمیز جوده کوچلی دیر. اوچره شوولر دوام ایته دی. امریکا قوشمه ایالتلری کیلگوسی ملاقاتلرگه کوره چیکلاولرنی کوتریب تشلشی ممکن. بلکه هیچ کوترمه یدی" دیب یازگن ایدی.
امریکا قوشمه ایالتلری چین هیئتی بیلن بولیب اوتگن اوچره شوولرده نتیجه قولگه کیریتلمه گنینی بهانه قیلیب 200 میلیارد دالرلیک چین محصولاتلریگه 10 فایز عملی بولیب تورگن گمرک مالیه سینی 25 فایزگه چیقرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
